เรื่องร้องเรียน: เรื่องจากคลองเปรมประชากรค่อนข้างตื้น ดังนั้นจึงขอเรียนถามว่าทาง กทม มีแผนจะลอกคลองให้ลึกขึ้นเพื่อป้องกันน้ำท่วมไหมครับ
การดำเนินการของเจ้าหน้าที่: กองระบบคลอง สำนักการระบายน้ำ  ขอเรียนว่า 1.คลองเปรมประชากร  ช่วงตั้งแต่ ถนนเทศบาลสงเคราะห์ ถึง สุดเขตกรุงเทพมหานคร อยู่ระหว่างดำเนินการก่อสร้างเขื่อน ค.ส.ล. พร้อมทั้งขุดลอกตลอดแนวคลอง  แต่บริเวณที่ร้องเรียนนั้นมีบ้านรุกล้ำแนวเขตคลองที่ยังไม่ดำเนินการรื้อย้าย ทำให้ยังไม่สามารถก่อสร้างเขื่อนได้ หากดำเนินการขุดลอกอาจทำให้บ้านเกิดความเสียหายได้  2.นอกจากนี้ คลองเปรมประชากร ช่วงถนนเทศบาลสงเคราะห์ ถึง ประตูระบายน้ำสรรพาวุธ จะดำเนินการขุดลอกต้นปี 2566 คาดว่าจะแล้วเสร็จในเดือน พฤษภาคม 2566
ความเห็นของผู้แจ้ง: ขอเป็นกำลังใจในการทำงานของทีมงานนะครับ
พื้นที่: แขวงดอนเมือง เขตดอนเมือง กรุงเทพมหานคร